மேற்கு வங்க மாநிலம் ஜல்பாய்குரி மாவட்டத்தைச் சேர்ந்தவர் கல்பனா ராய். 10 வருடங்களுக்கு முன்பு பல்வேறு கனவுகளை சுமந்துகொண்டு மாநில அளவிலான ஜூனியர் கால்பந்து அணியில் விளையாடிக்கொண்டிருந்தார். இந்திய பெண்கள் அணியில் விளையாடுவதை லட்சியமாக கொண்டு இருந்தவருக்கு கடந்த 2008-ம் ஆண்டு அந்த வாய்ப்பும் கிடைத்தது. 19 வயதுக்கு உட்பட்ட பெண்கள் கால்பந்துப் போட்டியில் இந்திய அணிக்காக 4 சர்வதேசப் போட்டிகளில் பங்கேற்று விளையாடினார். உள்ளூர் கால்பந்துப் போட்டிகள், லீக் போட்டிகள் என விளையாடிக்கொண்டிருந்தார்.